F'post li tellgħet ftit tas-siegħat ilu fuq il-paġna ta' facebook tagħha, Pawla kitbet ħsieb sabiħ dwar Ms Micallef fejn iddeskrivietha bħala ''Il-mara li lili għamlitni l-mara li jien, nirrispetta lis-superjuri tiegħi, nirrispetta u nħobb lili nnifsi u lil ta' madwari bla kundizzjonijiet.'' Tfakkarha minn għajnejn l-istudenta, ''kienet iebsa ħafna magħna. Dak iż-żmien ma kontx nifhimha, iżda wara li spiċċajt il-Junior Lyceum fhimt dak kollu li kienet tagħmel magħna. Fhimt għala kienet tuża dixxiplina strettissima magħna. Ta' dan kollu nibqa' ngħidlek GRAZZI, bħal ma kont ngħidlek grazzi kull meta ltqajt miegħek f'dawn l-20 sena li għaddew.'' Pawla tagħlaq il-messaġġ tagħha billi tmur lura għall-memorja tagħha fis-sekondarja ta' Santa Luċija, ''Kont tafna kollha, kull isem u wiċċ ta' kull studenta. Kien hemm uħud kont tafhom aktar… waħda minnhom jien!''. Min jaf għaliex hux, Pawla? Ma jistax jonqos li f'dal-messaġġ Pawla tirreferi għall-għeżeż teżor f'ħajjitha, ''niftakar li l-aħħar li ltqajt miegħek kont għidtlek li ħa nsir omm, ħa naddotta mil-Indja. Kont taptaptli fuq spallejja u għidtli dal-preċiż kliem, 'I knew it… kont naf li inti xi darba ħa tagħmel hekk.' Kemm kont fraħtli. Grażżi Ms. Micallef… Strieħ fil-Paċi.'' Intant din l-istess post ta' Pawla hi miżgħuda bi kliem sabiħ li qed jgħaddu l-eks-studenti ta' Ms Micallef li lkoll qed ifakkruha fil-pożittiv. Kemm hu sabiħ li fil-ħajja tagħmel il-ġid u wara li ngħaddu għal ħajja ta' dejjem inħallu biss tifkiriet sbieħ tagħna warajna. Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. "Ma Nistax Nesprimi Kemm Tagħmilli Ħajti Perfetta Kuljum" - Diane Nikolic Lil Żewġha Ray Attard Wara Sena Minn Meta Qalu Iva! "Spiċċa Biex Kisser Il-Linfa Li Għandna Fil-Kamra Tal-Banju. Jien Min-Naħa L-Oħra Ma Stajtx Nemmen" - Clara Dwar Meta Skoprew Li Ħa Jsiru Ġenituri "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Marru Jadottaw Mill-Indja U Hu Spiċċa Infettat Bil-Covid-19… Li Spiċċa Ħadlu Ħajtu." - Strieħ Fis-Sliem